ଭୁବନେଶ୍ୱର (ଓଡ଼ିଶା ରିପୋର୍ଟର): ମାଓ ମୁକାବିଲା ପାଇଁ ପ୍ରସ୍ତୁତ ହୋଇଛି ନୂଆ ଆକ୍ସନ୍ ପ୍ଲାନ୍। ଦରକାର ପଡ଼ିଲେ ଏଥିପାଇଁ ସାଇକୋଲଜିକାଲ୍ ଅପରେସନ୍ ଓ ପର୍ସେପ୍ସନ୍ ମ୍ୟାନେଜମେଣ୍ଟ କରାଯିବ। ଭୁବନେଶ୍ୱରରେ ୨୪ତମ ୟୁନିଫାଏଡ୍ କମାଣ୍ଡ୍ ବୈଠକ ପରେ ଏହି ସୂଚନା ଦେଇଛନ୍ତି ମୁଖ୍ୟ ଶାସନ ସଚିବ ଆଦିତ୍ୟ ପ୍ରସାଦ ପାଢ଼ୀ। ଏଥିସହ ଫେବୃଆରୀ ସୁଦ୍ଧା ମାଲକାନଗିରି ଗୁରୁପ୍ରିୟା ସେତୁ ନିର୍ମାଣ କାର୍ଯ୍ୟ ସମ୍ପୂର୍ଣ୍ଣ କରାଯିବାକୁ ଲକ୍ଷ୍ୟ ରଖାଯାଇଥିବା ସେ କହିଛନ୍ତି।
ମାଓ ମୁକାବିଲା ପାଇଁ ଜଏଣ୍ଟ ଅପରେସନ୍ ଉପରେ ଗୁରୁତ୍ୱ ଦେଇଛନ୍ତି ପୋଲିସ ଡିଜି ରାଜେନ୍ଦ୍ର ପ୍ରସାଦ ଶର୍ମା। ବିଏସ୍ଏଫ, ସିଆରପିଏଫ୍, ଏସ୍ଓଜି ମଧ୍ୟରେ ସମନ୍ୱୟ ରକ୍ଷା ଓ ମାଓ ମୁକାବିଲା ସହ ଉନ୍ନୟନ ମୂଳକ କାର୍ଯ୍ୟକୁ ଗୁରୁତ୍ୱ ଦିଆଯିବ ବୋଲି ସେ କହିଛନ୍ତି।
ବୈଠକରେ ଗୃହ ସଚିବ, ଆଇଜି ଅପରେସନ, ଗୁଇନ୍ଦା ନିର୍ଦ୍ଦେଶକ, ବିଏସ୍ଏଫ୍ ଓ ସିଆରପିଏଫ୍ ବରିଷ୍ଠ ଅଧିକାରୀମାନେ ଯୋଗ ଦେଇଥିଲେ।
